b'\n_START_ARTICLE_\nVeliki bulevar (Budimpe\xc5\xa1ta)\n_START_PARAGRAPH_\nVeliki bulevar u Budimpe\xc5\xa1ti (na ma\xc4\x91arskom jeziku: Nagyk\xc3\xb6r\xc3\xbat, u doslovnom prijevodu: Veliki cestovni prsten) jedna je od najprometnijih i najzna\xc4\x8dajnijih ulica u glavnom gradu Republike Ma\xc4\x91arske. Glavni dio izgra\xc4\x91en je u drugoj polovini 19. stolje\xc4\x87a. Danas se ova ulica prote\xc5\xbee samim centrom grada, \xc4\x8dine\xc4\x87i polukru\xc5\xbeni oblik te spaja Margaritin (sjeverno) i Pet\xd3\xa7fijev (ju\xc5\xbeno) most na Dunavu. Ukupna duljina iznosi oko 4,5 km, dok \xc5\xa1irina varira od 35 do 40 m.\n_START_SECTION_\nJavni prijevoz\n_START_PARAGRAPH_\nJo\xc5\xa1 od 1887. godine sredinom bulevara prometuju tramvaji. Danas su to gradske linije 4 i 6, koje su jedne od najprometnijih tramvajskih linija u Europi. Dnevno prevezu oko 200.000 putnika. Godine 2006. modernizirana su tramvajska vozila i postaje. Na bulevaru se nalaze i \xc4\x8detiri stanice podzemne \xc5\xbeeljeznice (od juga prema sjeveru): Nyugati p\xc3\xa1lyaudvar (linija 3), Oktogon (linija 1), Blaha Lujza t\xc3\xa9r (linija 2) te Ferenc k\xc3\xb6r\xc3\xbat (linija 3). Po dovr\xc5\xa1etku linije 4, bit \xc4\x87e dodana i postaja R\xc3\xa1k\xc3\xb3czi t\xc3\xa9r.'